**Nehéz helyzetű kárpátaljai családokat támogat a LeasePlan**

**A LeasePlan Hungária Zrt., vezető gépjármű- és flottakezelő vállalat az év elején adománnyal segíti a Magyar Máltai Szeretetszolgálat kárpátaljai családokat támogató programját. A felajánlásból több mint 120 Kárpátalján élő, nehéz helyzetű magyar családnak jut majd tartós élelmiszerekből álló csomag.**

A Magyar Máltai Szeretetszolgálat tavaly februárban indított segélyakciója azokon a családokon segít, akik az ukrajnai gazdasági helyzet és pénzromlás miatt a mindennapos megélhetés költségeit is nehezen fedezik. A LeasePlan által felajánlott adományt a kárpátaljai partner szervezetek által összeállított lista alapján osztják ki, az élelmiszercsomagokat házhoz viszik a nélkülöző családoknak.

„Minden évben igyekszünk támogatni egy fontos ügyet, elsősorban olyanokat, amelyek nehéz sorsú gyerekek, családok helyzetén próbálnak könnyíteni. Idén úgy döntöttünk, hogy egy határainkon túl nyúló program keretében segítünk szegénységben élő magyar családoknak. Bízunk benne, hogy ezzel sikerül a 2016-os évkezdést könnyebbé tenni” – mondta el Roelof Hansman, a LeasePlan Hungária Zrt. vezérigazgatója.

**A LeasePlanről**: A holland anyavállalattal rendelkező LeasePlan piacvezető a nemzetközi flotta- és gépjárműkezelési piacon. A LeasePlan leányvállalatai mind az öt földrészen, 32 országban vannak jelen. A cég közel 7000 alkalmazottat foglalkoztat globálisan, összesen 1,5 millió járművet kezel. A LeasePlan erőssége, hogy proaktív flottakezelőként ügyfelei számára világszerte testre szabott megoldásokat biztosít, miközben a gépkocsik teljes futamidejére vetített költségeit alacsony, a gépjárművezetők elégedettségét magas szinten tartja. A vállalat 1994-ben kezdte meg magyarországi működését mint gépjármű flottakezelő. Mára hazánkban 10 000 autóval közel 500 ügyfelet szolgál ki. Partnerei között olyan jelentős cégek találhatók, mint például az IBM, az E.on, a Diageo és a Citibank.

További információk: **Fazekas Anita** (Corpus Communications) +36 20 920 6460, mail@corpuscom.hu, [www.leaseplan.hu](http://www.leaseplan.hu)